Σωτήρης Αγγελόπουλος

Ο Σωτήρης Αγγελόπουλος (Ξυλόκαστρο, 26 Σεπτεμβρίου 1934 - Αθήνα, 14 Αυγούστου 1997) ήταν Έλληνας διεθνής ποδοσφαιριστής που αγωνιζόταν ως αμυντικός.

 Βιογραφία 
Γεννήθηκε στο Ξυλόκαστρο στις 26 Σεπτεμβρίου 1934 και ξεκίνησε το ποδόσφαιρο από τον Ηρακλή Ξυλοκάστρου, με τον οποίο αναδείχθηκε και απέκτησε το παρατσούκλι «Ο Λέων του Ξυλοκάστρου», όντας ένας πολύ σκληροτράχηλος και δυναμικός ποδοσφαιριστής.

Το 1953 πήρε μεταγραφή στον Παναθηναϊκό,"ΓΙΑ ΘΥΜΗΣΟΥ", 11/10/1997 tanea.gr με τη φανέλα του οποίου αγωνίστηκε μέχρι και το 1964. Με τα χρώματα του Παναθηναϊκού κατέκτησε 3 πρωταθλήματα Ε.Π.Σ. Αθηνών (1955-56, 1956-57, 1958-59), 1 Κύπελλο Ελλάδας το 1955 και 4 πρωταθλήματα Α΄ Εθνικής τις χρονιές 1959-60 (30 συμμετοχές/6 τέρματα), 1960-61 (6 συμμετοχές), 1961-62 και το αήττητο πρωτάθλημα τη χρονιά 1963-64 με 2 συμμετοχές.O «πράσινος» θρίαμβος του 1964 gazzetta.gr

Στην Εθνική Ομάδα κλήθηκε 10 φορές το διάστημα 1957-1959, με πρώτο του αγώνα τη συνάντηση Ελλάδα – Β’ Ισπανίας 2-0 το 1957 στην Αθήνα.

Απεβίωσε στις 14 Αυγούστου 1997 σε ηλικία 63 ετών.Το «αντίο» στον Αγγελόπουλο leoforos.gr

Το όνομά του έχει αποδοθεί τιμητικά τόσο στο Δημοτικό γήπεδο Ξυλοκάστρου στη γεννέτειρα του, όσο και στο Δημοτικό γήπεδο Παλαιού Φαλήρου στην Αθήνα.

 Παραπομπές 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας